Vaadates kinnisvaraturul toimuvat peavad eksperdid tõdema, et üüriturg on odavatest korteritest tühjaks tehtud. Kui aga on mõttes endale korter osta, siis tuleb hinnata oma ostuvõimekust, sest pakkumiste vähesus kruvib hindu üles.
Peale sõja algust kasvas märkimisväärselt huvi eelkõige Tallinna soodsamate üüripindade vastu. Täna tuleb odavaid üürikortereid tikutulega taga ajada ja arvestada, et hinnad on tõusnud soodsamas segmendis suisa 30% võrra.